|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ - PARENZO** **CITTÀ DI POREČ - PARENZO** |
| **Gradonačelnik** |

**KLASA: 024-01/24-01/377**

**URBROJ: 2163-6-09/01-24-2**

**Poreč-Parenzo, 21. studenog 2024.**

 Na temelju članka 53. Statuta Grada Poreča - Parenzo (,,Službeni glasnik Grada Poreča – Parenzo” br. 2/13, 10/18, 2/21 i 12/24), na prijedlog Upravnog odjela za prostorno planiranje i zaštitu okoliša, KLASA 350-01/23-01/357 i URBROJ 2163-6-06/01-24-4 od 15. studenog 2024. godine, Gradonačelnik Grada Poreča - Parenzo je donio sljedeći

Z A K L J U Č A K

**1.** Utvrđuje se i upućuje Gradskom vijeću Grada Poreča – Parenzo na razmatranje i donošenje Prijedlog Odluke o davanju mišljenja u postupku utvrđivanja interesa Republike Hrvatske – Eksploatacijsko polje tehničkog – građevnog kamena ,,Vršine”.

**2.** Na sjednici Gradskog vijeća Grada Poreča – Parenzo, sva potrebna tumačenja uz predloženu Odluku, dat će dr.sc. Damir Hrvatin – pročelnik Upravnog odjela za prostorno planiranje i zaštitu okoliša.

 **GRADONAČELNIK**

 **Loris Peršurić**

**Privitak :**

* Prijedlog Odluke
* Grafički prikaz

**DOSTAVITI**:

1. Gradsko vijeće, ovdje,
2. Upravnom odjelu za prostorno planiranje i zaštitu okoliša, ovdje,
3. Pismohrana, ovdje.

|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ - PARENZO -****CITTÀ DI POREČ - PARENZO** |
| **Gradsko vijeće** |

|  |  |
| --- | --- |
| **KLASA :** |  |
| **URBROJ :** |  |
| **Poreč-Parenzo,** |   |

Na temelju članka 15. Zakona o izvlaštenju u određivanju naknade ("Narodne novine", broj 74/14. 69/17. i 98/19.) i članka 41. Statuta Grada Poreča - Parenzo ("Službeni glasnik Grada Poreča – Parenzo", broj 2/13. 10/18. 2/21. i 12/24.), Gradsko vijeće Grada Poreča – Parenzo, na sjednici održanoj \_\_. \_\_\_\_\_\_\_\_\_\_ 2024. godine, donijelo je

**O D L U K A**

**o davanju mišljenja u postupku**

**utvrđivanja interesa Republike Hrvatske**

**– Eksploatacijsko polje tehničkog – građevnog kamena „Vršine“**

**Članak 1.**

Utvrđuje se da je sukladno prostorno – planskoj dokumentaciji Eksploatacijsko polje tehničko – građevnog kamena “Vršine” planirano :

* Prostornim planom Istarske županije (“Službene novine Istarske županije”, br. 2/02. 1/05. 4/05. 14/05. – pročišćeni tekst, 10/08. 7/10. 16/11. – pročišćeni tekst, 13/12. 9/16. I 14/16. – pročišćeni tekst) - određeno je eksploatacijsko polje tehničko-građevnog kamena “Vršine”, uključivo i građevine za eksploataciju unutar ekspolatacijskih polja, kao zahvat – građevina od važnosti za Županiju,
* Prostornim planom uređenja Grada Poreča (“Službeni glasnik Grada Poreča – Parenzo”, br. 14/02. 8/06. 7/10. 8/10. – pročišćeni tekst, 18/24. i 19/24. – pročišćeni tekst) - određeno je eksploatacijsko polje tehničko-građevnog kamena “Vršine”, uključivo i građevine za eksploataciju unutar ekspolatacijskih polja, kao zahvat – građevina od značaja za Županiju.

Sastavni dio ove Odluke je grafički prikaz – Izvod iz Prostornog plana uređenja Grada Poreča.

**Članak 2.**

Daje se pozitivno mišljenje da prijevoznički obrt i kamenolom PULIN Višnjan, Markovac 22, OIB: 66016756918 uputi prijedlog za utvrđivanje interesa Republike Hrvatske za izvođenje radova na eksploataciji mineralnih sirovina na Eksploatacijskom polju tehničko-građevnog kamena “Vršine” na nekretninama u Katastarskoj općini Baderna sukladno :

- Lokacijskoj dozvoli, KLASA: UP/I 350-05/21-01/000090 i URBROJ: 2163-18-04/1-22-0009 od 22. travnja 2022. godine, koju je izdala Istarska županija, Upravni odjel za prostorno uređenje i gradnju,

- prostornim planovima iz članka 1. ove Odluke.

**Članak 3.**

Ova Odluka stupa na snagu osmog dana od dana objave u "Službenom glasniku Grada Poreča - Parenzo".

|  |
| --- |
| **PREDSJEDNIK GRADSKOG VIJEĆA**  |
| Zoran Rabar |

**OBRAZLOŽENJE**

**1. PRAVNA OSNOVA ZA DONOŠENJE ODLUKE**

Pravna osnova za donošenje Odluke je članak 15. Zakona o izvlaštenju i određivanju naknade ("Narodne novine", broj 74/14. 69/17. i 98/19.), kojim je utvrđeno da Vlada Republike Hrvatske donosi odluku o utvrđivanju interesa Republike Hrvatske uz dostavu mišljenja županijske skupštine i gradskog vijeća na čijem se području namjerava graditi ili izvoditi radove.

**2. TEMELJNA PITANJA KOJA TREBA UREDITI OVOM ODLUKOM**

Ovom se Odlukom daje Mišljenje u postupku utvrđivanja interesa Republike Hrvatske u odnosu na Eksploatacijsko polje tehničko-građevnog kamena “Vršine”.

**3. RAZLOZI ZA DONOŠENJE OVE ODLUKE**

Prijevoznički obrt i kamenolom “PULIN”, Višnjan, Markovac 22 (u daljnjem tekstu : Podnositelj) obratio se Gradu Poreču – Parenzo sa Prijedlogom za davanje mišljenja o interesu Republike Hrvatske za zahvat u prostoru namjenjen eksploataciji mineralnih sirovina, 2.b skupine, eksploatacijsko polje tehničko-građevnog kamena “Vršine”.

Odluku da je izgradnja građevine ili izvođenje radova u interesu Republike Hrvatske donosi Vlada Republike Hrvatske na prijedlog korisnika izvlaštenja.

Uvidom u Jedinstveni informacijski sustav mineralnih sirovina Republike Hrvatske,

eksploatacijsko polje tehničkog-građevnog kamena "Vršine" obuhvaća zemljišne čestice u Katastarskoj općini Baderna među kojima su i čestice koje su navedene u zahtjevu Podnositelja - k.č. 1177/1, k.č. 1177/2, k.č. 1177/3, k.č. 1178/2, k.č. 1179/1, k.č. 1179/2, k.č. 1179/4, k.č. 1181, k.č. 1182, k.č. 1183, k.č. 1184, k.č. 1185, k.č. 1186, k.č. 1192/2, k.č. 1194, k.č. 1195, k.č. 1196, k.č. 1197, k.č. 1198, k.č. 1200, k.č. 1201, k.č. 1202 i k.č. 1203, sve K.O. Baderna.

Uz Prijedlog Podnositelj je dostavio sljedeće :

* Odluku o davanju koncesije za eksploataciju tehničko-građevnog kamena na eksplaoatcijskom polju “Vršine” od 27. prosinca 2022. godine,
* Ugovor o koncesiji za eksploataciju tehničko-građevnog kamena na eksploatacijskom polju “Vršine” od 23. siječnja 2023. godine, sa rokom do kojeg vrijedi eksploatacijsko polje do 21. prosinca 2048. godine,
* izvatke iz Zemljišne knjige,
* Lokacijsku dozvolu za zahvat u prostoru namijenjen eksploataciji mineralnih sirovina, 2.b. skupine od 22. travnja. 2022. godine.

Uvidom u dokumentaciju prostora utvrđeno je Eksploatacijsko polje tehničko – građevnog kamena planirano :

* Prostornim planom Istarske županije (“Službene novine Istarske županije”, br. 2/02. 1/05. 4/05. 14/05. – pročišćeni tekst, 10/08. 7/10. 16/11. – pročišćeni tekst, 13/12. 9/16. I 14/16. – pročišćeni tekst) određeno je eksploatacijsko polje tehničko-građevnog kamena “Vršine”, uključivo i građevine za eksploataciju unutar ekspolatacijskih polja, kao zahvat – građevina od važnosti za Županiju,
* Prostornim planom uređenja Grada Poreča (“Službeni glasnik Grada Poreča – Parenzo”, br. 14/02. 8/06. 7/10. 8/10. – pročišćeni tekst, 18/24. i 19/24. – pročišćeni tekst) određeno je eksploatacijsko polje tehničko-građevnog kamena “Vršine”, uključivo i građevine za eksploataciju unutar ekspolatacijskih polja, kao zahvat – građevina od značaja za Županiju.

Rudno blago je dobro od interesa za Republiku Hrvatsku, ima njezinu osobitu zaštitu i iskorištava se pod uvjetima i na način koji su propisani po odrednicama posebnog zakona iz ove oblasti - Zakona o rudarstvu, te je eksploatacijsko polje „Vršine“, prostornim planovima Istarske županije i Grada Poreča određeno zahvatom od važnosti za Županiju.

U skladu s utvrđenim, predloženo je donošenje ove Odluke.

**4. SREDSTVA POTREBNA ZA PROVOĐENJE OVE ODLUKE**

Za provedbu ove Odluke nije potrebno osigurati sredstva Grada Poreča - Parenzo.

**5. POSLJEDICE KOJE ĆE NASTATI DONOŠENJEM OVE ODLUKE**

Donošenjem ove Odluke nastavit će se postupak utvrđivanja interesa Republike Hrvatske.